stanford-oval/wikipedia huggingface dataset:
Valekarettikilpikonna

| Valekarettikilpikonna |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Kilpikonnat Testudines
Heimo::  Merikilpikonnat Cheloniidae
Suku::  Caretta
Laji::  caretta
Kaksiosainen nimi
 Caretta caretta  (Linnaeus, 1758) 
Katso myös
   Valekarettikilpikonna Wikispeciesissä   Valekarettikilpikonna Commonsissa 
Infobox OKNimi-testi OKIUCN-testi OK: 
Valekarettikilpikonna (Caretta caretta) on kaikissa lämpimissä merissä elävä merikilpikonna, joka syö maneetteja ja kasveja ja murskaa vahvoilla 25 cm leveillä leuoillaan simpukoita ja muita kovakuorisia saaliseläimiä. Karettikilpikonnan kuori on takaa hyvin paksu suojaamaan haiden hyökkäyksiltä. Naaras munii yleensä joka toinen vuosi useita sadan munan pesueita. Arvion mukaan pesiviä naaraita on 60 000 yksilöä.
Koko ja ulkonäkö

Aikuinen valekarettikilpikonna voi kasvaa yli metrin pituiseksi ja painaa yli 100 kiloa. Valekarettikilpikonnalla on ruosteenvärinen noin 90 cm:n mittainen kilpi ja iso pää sekä vahvat leuat.
Levinneisyys

Valekarettikilpikonnat ovat levinneet laajalle alueelle lauhkeissa ja subtrooppisissa vesissä. Valekarettikilpikonna on Välimeren alueen yleisin kilpikonna. Valekarettikilpikonnat vaeltavat merikilpikonnista pisimmät matkat.
Viholliset

Valekarettikilpikonnalla on monia vihollisia. Niihin kuuluvat esim. miekkavalaat ja papukaijakalat voivat häiritä niitä. Australiassa ketut tuhoavat pesia.
Myös ihmisen toiminta on ajanut sen sukupuuton partaalle.
Aiheesta muualla

WWF
Jennifer Falk

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 26. huhtikuuta 1993
Syntymäpaikka: , Ruotsi
Pelipaikka: maalivahti
Seura
Seura: BK Häcken
Seurat
| Vuodet | Seura | O | (M) |
| 2012–2013 | Torslanda IK |  |  |
| 2013–2014 | Jitex BK | 27 | (0) |
| 2015 | Mallbackens IF | 22 | (0) |
| 2016– | Göteborg FC / BK Häcken | 70 | (0) |
Maajoukkue
| 2020– | Ruotsi | 13 | (0) |
 Seurajoukkueuran tilastot kattavat vain kansalliset sarjat, päivitetty 23. heinäkuuta 2021.  Maajoukkueuran tilastot päivitetty 8. heinäkuuta 2022.
Jennifer Falk (s. 26. huhtikuuta 1993 Ruotsi) on ruotsalainen jalkapalloilija, pelipaikaltaan maalivahti. Hän edustaa Damallsvenskan-joukkue BK Häckeniä, joka vuoden 2020 loppuun pelasi nimellä Göteborg FC.
Falk kuului Ruotsin naisten maajoukkueeseen vuoden 2019 maailmanmestaruuskilpailuissa, joissa Ruotsi saavutti pronssia, mutta ei ollut ennen kisoja pelannut yhtään naisten maaottelua eikä päässyt MM-kisoissakaan pelaamaan. Maaliskuussa 2020 hän pelasi ensimmäisen kerran maajoukkueessa, ja kesäkuun 2022 loppuun mennessä hän on pelannut 13 naisten maaottelua. Alle 23-vuotiaiden maajoukkueessa hän pelasi kolme ottelua..
Laajennuskortti

Tietokoneen laajennuskortti.
Laajennuskortti tai lisäkortti on piirilevy, joka asetetaan emolevyn laajennuskorttipaikkaan tuomaan tietokoneeseen lisätoimintoja.
Laajennuskortin ensisijainen tarkoitus on lisätä tietokoneeseen ominaisuuksia joita emolevyssä ei ole, mutta myös laajentaa ja parantaa jo olemassa olevia ominaisuuksia. Esimerkiksi alkuperäisessä IBM PC-tietokoneessa ei ollut graafisia ominaisuuksia tai kovalevyliitäntää, koska silloinen tekniikka ei ollut tarpeeksi kehittynyttä kaiken tämän rakentamiseksi emolevylle. Näytönohjainkortti mahdollisti graafiset ominaisuudet ja ST-506-kovalevyohjain kovalevyn käytön.
Tytärkortti (engl. daughterboard, mezzanine card) on emolevyyn tai laajennuskorttiin kiinnittyvä piirilevy.
Fyysiset ominaisuudet

Kortin yhdessä reunassa on laajennuskorttipaikkaan sopiva pitkä liitin, joka mahdollistaa laajennuskortilla ja emolevyllä sijaitsevien mikropiirien välisen sähköisen kommunikoinnin. Korttiin rakennettujen liitospinnien avulla korttiin on mahdollista kytkeä ulkoisia laitteita.
Tietokoneen kotelon ja emolevyn kokoluokasta riippuen tietokoneeseen voidaan kiinnittää noin yhdestä seitsemään laajennuskorttia. Korttipaikkojen märää on mahdollista lisätä mm. riser-kortin avulla. Laajennuskorttien määrään vaikuttavat myös muut tekijät. Esimerkiksi useimmat vuonna 2010 markkinoilla olevista näytönohjainkorteista vaativat tietokoneen takapaneelista kaksi kannatinpaikkaa, joista toista käytetään näytönohjaimen viilentämiseen jäähdytyssiilillä tai tuulettimella.
Jotkut kortit ovat "matalaa profiilia", mikä tarkoittaa, että ne ovat tavallisia kortteja pienempiä ja sopivat näin matalampiin tietokonekoteloihin. PCI-liitäntäisille korteille on olemassa matalan profiilin standardi, joka määrittelee paljon pienemmän kannattimen korkeuden ja piirilevyn pinta-alan.
Laajennuskorttityyppejä

Näytönohjainkortit
Äänikortit
Verkkokortit
TV-kortit
Modeemikortit
Solid State Drive-kortit (vanhentunut SATA Rev. 3.0:n myötä)
Sovitinkortit (esim. USB-sovittimet, sarjaporttisovittimet ja rinnakkaisliitäntäsovittimet)
Muistinlaajennuskortit (vanhentunut)
Kiintolevykortit (vanhentunut)
Kello/kalenterikortit (vanhentunut)
Laajennuskorttiväyliä

PCI Express
AGP (näytönohjaimen liitäntäväylä)
PCI
ISA
MCA
VLB
PCMCIA (kannettaville tietokoneille)
ExpressCard
CompactFlash (käytetään kannettavissa elektroniikkalaitteissa)
SBus (1990-luvun SPARC-pohjaiset Sun-tietokoneet
Zorro (Amiga)
NuBus (Applen Macintosh)
Matalan profiilin näytönohjainkortti, jossa on tavallisen kokoinen kannatin.
Näytönohjain, jossa tytärkortti.
Tetzaveh

Pappi
Tetzaveh (תְּצַוֶּה) on Tooran järjestyksessään 20. paraša. Juutalaiset lukevat Tetzavehin vuoden 20. viikolla jumalanpalvelusten yhteydessä. Tetzaveh kertoo siitä kun Jumalan käskystä oliiviöljyä kaadetaan lamppuun ja valmistettiin pyhiä vaatteita papeille, jotka ordinoitiin eli vihittiin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:tetzaveh
Takasaki

| Takasaki-shi (高崎市) |
| --- | --- |
 Näkymä kaupunkiin Takasaki Kannonilta.
 lippu:  Sinetti
 Takasakin sijainti Gunman prefektuurissa.
 Koordinaatit: 36°19′19″N, 139°0′12″E 
Valtio:  Japani
Alue:  Kantō
Prefektuuri:  Gunman prefektuuri
Hallinto:  
 – Pormestari:  Kenji Tomioka
Pinta-ala:  
 – Kokonaispinta-ala:  459,41 km²
Väkiluku (2014):  375 396
 – Väestötiheys:  817,1 as./km²
Symbolit:  
 – Puu:  Idänselkova ja kashi (mm. Quercus-suvun puita)
 – Kukka:  Magnolia heptapeta ja kirsikka
 – Lintu:  Idänsilkkikerttunen
 
 http://www.city.takasaki.gunma.jp/ 
Infobox OKVirheellinen NIMI-arvo: 
Takasaki (jap. 高崎市, Takasaki-shi) on kaupunki Gunman prefektuurissa Kantōn alueella Honshūn saarella Japanissa. Se sijaitsee prefektuurin eteläosassa aivan pääkaupungin Maebashin lounaispuolella. Kaupungissa on 375 396 asukasta (vuonna 2016), ja sen pinta-ala on 459,41 neliökilometriä. Takasaki on valittu yhdeksi Japanin ydinkaupungeista.
Kaupunki on tärkeä liikenteellinen keskus, sillä Takasakin rautatieasemalla kohtaavat useat rautatielinjat ja kaksi Shinkansen-luotijunalinjaa. Kaupunki tunnetaan myös esimerkiksi Bodhidharmaa esittävän, hyvää onnea tuovan Daruma-nuken kotipaikkana.
Aiheesta muualla

Kuvia tai muita tiedostoja aiheesta Takasaki Wikimedia Commonsissa
Kaupungin internetsivut (japaniksi)
Jeninin taistelu (2002)

Jeninin taistelu oli toisen intifadan aikaisen operaatio suojaavan kilven aikana käyty taistelu Jeninin pakolaisleirillä länsirannalla Israelin puolustusvoimien ja leirillä olleiden useisiin eri järjestöihin kuuluneiden palestiinalaisten taistelijoiden välillä 3.–11. huhtikuuta 2002. Operaatio suojaava kilpi oli aloitettu palestiinalaisten tehtyä itsemurhaiskuja Israelissa ja sen aikana Jeninin pakolaisleirille edenneet joukot tuhosivat esimerkiksi suuren määrän leirin rakennuksia. Noin 52 palestiinalaista ja 23 israelialista kuoli taisteluissa.
Tilanteen ollessa vielä ajankohtainen esitettiin syytteitä myös suuremmista verilöylyistä leirillä, joita kuitenkaan ei tehtyjen selvitysten perusteella tapahtunut usein esitetyissä mittakaavoissa. Sen sijaan siviilien katsottiin kuitenkin tulleen vaarannetuiksi turhaan ja toiminta oli ylimitoitettua. Myös palestiinalaisten taistelijoiden todettiin esimerkiksi käyneet taisteluja siviilien keskeltä.
Tausta

Jeninin pakolaisleiri sijaitsee Palesiinan Länsirannalla Jeninin kaupungin vieressä. Pakolaisleiri on perustettu vuonna 1953 ja sitä on vaivannut liika-asutus, työttömyys ja köyhyys. Jeninistä oli joidenkin muiden kaupunkien ohella tullut palestiinalaisen siviilihallinnon alainen vuonna 1995. Palestiinalaisten toinen intifada alkoi syyskuussa 2000 Jerusalemin Temppelivuorella syttyneistä yhteenotoista. Palestiinalaisen näkemyksen mukaan intifada alkoi spontaanisti ja israelilaisen näkemyksen mukaan se oli Jasser Arafatin syytä ja keino painostaa Israelia neuvotteluissa Camp Davidin epäonnistuneiden neuvottelujen jälkeen.
Intifadan yhä jatkuessa Ariel Sharon valittiin Israelin uudeksi pääministeriksi 7. maaliskuuta 2001. Häne valittiin etenkin kovan miehen maineensa takia. Palestiinalaiset olivat alkaneet tehdä taistelukeinona itsemurhaiskuja, jotka osoittautuivat heidän kannaltaan tehokkaiksi. Pääsiäisenä 2002 Nataniassa tehtiin 29 israelilaista tappanut isku, jonka jälkeen Israel toteutti siihen asti suurimman sotilaallisen kampanjansa operaatio suojaavan kilven, jonka aikana sen joukot miehittivät Länsirannan palestiinalaiskaupunkeja. Jeninin pakolaisleiri oli Israelin mukaan yksi paikoista, jossa Israelissa tehtyjä itsemurhaiskuja suunniteltiin.
Taistelu

Israelin joukot työntyivät Jeninin kaupunkiin 3. huhtikuuta 2002. Kaupunkia puolusti arviolta 150–250 Islamilaisen jihadin, Hamasin, al-Aqsan marttyyrien prikaatin ja Tanzimin taistelijaa.  Käytössään heillä oli esimerkiksi miinoja ja ansoituksia. Jeninin pakolaisleirin tuolloiset noin 14 000 asukasta olivat pääosin paenneet hyökkäyksen tieltä. Leiriltä pakeni arviolta noin 11 000 henkilöä. Leirille jäi ylimpien arvioiden mukaan noin 4 000 henkilöä.
Israelin joukot päätyivät etenemään kaupunkiin noin 1 000 miehen vahvuisin maaväen joukoin ilman mahdollisesti suuria tykistö- tai ilmaiskuja. Sen sijaan käytettiin runsaasti panssaroituja puskutraktoreja ja helikoptereita, joilla tuhottiin vihollistaistelijoiden käyttämiä rakennuksia. Joukkojen edetessä palestiinalaiset taistelijat vetäytyivät kohti leirin keskustaa. Taistelut kiihtyivät ja 9. huhtikuuta Israel menetti yhtenä päivänä 13 sotilasta kaatuneina. Leirin viimeiset palestiinalaiset taistelijat antautuivat viimein 11. huhtikuuta israelilaisen B'Tselem-järjestön välittämien neuvottelujen tuloksena. Israelilaiset vetäytyivät leiriltä 18. huhtikuuta.
Seuraukset

Yhdistyneiden kansakuntienselvityksen mukaan Jeninin taisteluissa oli kuollut vähintään 52 palestiinalaista ja heistä mahdollisesti noin puolet oli siviilejä. Israelilaisia sotilaita kaatui 23. Monia muita oli haavoittunut. 150  rakennusta oli tuhottu tai vahingoitrettu asuinkelvottomaksi. 450 perhettä joutui kodittomaksi ja vahinkojen arvo oli noin 27 miljoonaa dollaria. Israelin asevoimat kuvailivat olleensa valmistautumattomia Jeninin taisteluihin, jotka olivat operaation ankraimpia.
Taistelujen aikana palestiinalaiset lähteet olivat alkaneet puhua verilöylyistä taistleujen aikana. Ensiksi ilmaantuneiden väitteiden mukaan Jenininssä olisi surmattu 3 00 siviiliä ja jonkin aikaa myöhemmin yleistyi esitettynä lukuna 500 henkilöä. Luku ja esitetyt raakuudet toistettiin aluksi myös monissa länsimaisissa medioissa. Jeninin tapahtumia verrattiin esimerkiksi Bosnian kansanmurhaan ja syyskuun 11. päivän terroritekoihin, sekä Sabran ja Shatilan verilöylyyn Libanon sidan aikana. Israelin viranomaiset kiistivät kuvaillut tapahtumat, mutta epäilyjä herätti esimerkiksi alueen sulkeminen journalisteilta. Sittemmissä selvityksissä on todettu, että kuvaillun kaltaista verilöylyä ei tapahtunut. Sen sijaan Israelin asevoimien kuvailtiin tarpeettomasti vaarantaneen siviilien hengen ja suhteeton voimankäyttö saattoi olla sotarikos. Myös palestiinalaisten taistelijoiden katsottiin rikkoneen "sodan lakeja" esimerkiksi siviiliväeestön keskellä taistelemalla.
Jenin ilmakuvassa 15. huhtikuuta.
Israelilainen panssarivaunu Jeninissä.
Evakuointia.
Jens Portin

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 13. joulukuuta 1984 (ikä 39)
Syntymäpaikka: Pietarsaari, Suomi
Pelipaikka: vasen laitapuolustaja
Pituus: 188 cm
Seura
Seura: Gefle IF
Pelinumero: 14
Junioriseurat
1996–2003: Jaro
Seurat
| Vuodet | Seura | O | (M) |
| 2003 | Jaro II | 10 | (17) |
| 2003 | JBK | 12 | (3) |
| 2004–2009 | Jaro | 95 | (1) |
| 2010–2017 | Gefle IF | 183 | (1) |
| Yhteensä | Yhteensä | 300 | (22) |
Maajoukkue
| 2005 | Suomi U21 | 4 | (0) |
 Seurajoukkueuran tilastot kattavat vain kansalliset sarjat, päivitetty 21. helmikuuta 2016.
Jens Portin (s. 13. joulukuuta 1984 Pietarsaari) on suomalainen entinen jalkapalloilija. Viimeinen seura, jota hän edusti ennen lopettamistaan, oli Allsvenskanissa pelaavaa Gefle IF. Hän oli pelipaikaltaan vasen laitapuolustaja.
Portin edusti Veikkausliigassa kasvattajaseuraansa FF Jaroa vuoteen 2009 asti. Hänellä on takanaan 95 Veikkausliiga-ottelua, joissa hän on tehnyt yhden maalin. Portin kuului 21-vuotiaiden maajoukkuerinkiin. Kausi 2006 päättyi hänen osaltaan jo ennen kauden alkua pahaan polvivammaan. Hänen nuorempi veljensä Jonas Portin pelasi ennen uransa lopettamista Calcio Padovassa.
Aktiiviuransa jälkeen Portin aloitti lentäjäopinnot Suomessa. Hän on toiminut Finnairilla Airbus A320 -sarjan lentäjänä vuodesta 2023.
Aiheesta muualla

Jens Portin Jaron sivuilla (Arkistoitu – Internet Archive)
Jens Portin Transfermakt-sivustolla.
Teudoald

Teudoald tai Teodoald (k. 741) oli vuonna 714 lyhyen aikaa frankkien major domus eli käskynhaltija. Hän oli Grimoald II:n avioton poika ja Pipin Heristalilaisen pojanpoika.
Teudoaldin isoäiti Plektrudis pyrki julistamaan hänet Pipin Heristalilaisen lailliseksi perijäksi, jotta olisi näin pystynyt estämään Pipinin aviottoman pojan, Kaarle Martelin valtaanpääsyn. Vuonna 716 Plektrudis ja Teudoald joutuivat antautumaan Neustrian kuningas Kilperik II:lle ja tämän major domukselle Ragenfridille. Kaarle Martel löi sittemmin Ragenfridin joukot ja kohosi vuonna 720 frankkien valtakunnan major domukseksi. Kaarle antoi Teudoaldin elää, vaikka tämä oli julistettu Pipinin lailliseksi perijäksi ja olisi siten voinut uhata Kaarlen asemaa. Kaarlen kuoltua Teudoald luultavasti surmattiin.
Jed Graef

| Mitalit | Mitalit | Mitalit |  |
| --- | --- | --- | --- |
|  Jed Graef Tokion olympialaisten palkintojenjaossa vuonna 1964. |  Jed Graef Tokion olympialaisten palkintojenjaossa vuonna 1964. |  Jed Graef Tokion olympialaisten palkintojenjaossa vuonna 1964. |  |
Maa:   Yhdysvallat
Miesten uinti
|  Olympialaiset  |  Olympialaiset  |  Olympialaiset  |  |
|  Kultaa | Tokio 1964 | 200 m selkäuinti |  |
Jedward Richard "Jed" Graef (s. 1. toukokuuta 1942 Montclair, New Jersey) on entinen yhdysvaltalainen uimari. Hän voitti vuoden 1964 kesäolympialaisissa Tokiossa kultaa 200 metrin selkäuinnissa ajalla 2:10.3, joka oli uusi maailmanennätys. Samana vuonna hän voitti samassa lajissa myös NCAA-tittelin. Hän edusti New Jersey Swim Associationia ja Princetonin yliopistoa.
Graef sai Michiganin yliopistossa filosofian tohtorin arvon psykologiassa ja teki merkittävää työtä urheilupsykologian parissa ja opetti Toronton yliopistossa. Hänet on otettu International Swimming Hall of Fameen vuonna 1988.
Jens Peter Trap

Otto Bache: Jens Peter Trap
Jens Peter (J. P.) Trap (1810–1885) oli tanskalainen kabinettisihteeri ja topografinen kirjailija. Hän oli vuodesta 1857 kabinettisihteeri. Hän julkaisi Tanskaa käsittelevän ansiokkaan tilastollis-topografisen kuvauksen:Statistisk-topografisk Beskrivelse af kongeriget Danmark (1856–1859) ja samannimisen teoksen Slesvigistä.
Aiheesta muualla

Kuvia tai muita tiedostoja aiheesta Jens Peter Trap Wikimedia Commonsissa
Jeninin taistelu (1948)

Jeninin taistelu oli Israelin itsenäisyyssodan aikana käyty taistelu Jeninin kaupungin hallinnasta nykyisellä Palestiinan Länsirannalla 1. – 4. kesäkuuta 1948. Taistelu oli israelilaisten epäonnistunut yritys vallata irakilaisten ja paikallisten joukkojen puolustama Jenin.
Tausta

Irak lähetti omia joukkojaan Palestiinaan Israelin itsenäisyyssodan aikana. Niiden oli tarkoitus alun perin toimia Jordanian arabilegioonan tukena, mutta irakilaisilla oli myös omia tavoitteitaan. He halusivat esimerkiksi turvata Mosulista Haifaan kulkevan öljyputken. Irakin armeijan joukkojen mukana oli brittiupseereja, jotka toimivat neuvoa-antavissa tehtävissä. Irakilaisjoukkoja alkoi saapua Jordaniaan Mafraqissa huhtikuun lopulla 1948, ja seuraavien kuukausien aikana heitä siirtyi Jordanin yli Länsirannan pohjoisosiin.
Israelissa päätettiin iskeä irakilaisten hallitseman alueen pohjoisosaan Jeninissä. Ei ole täysin selvää, miksi Jeninin valtausta päätettiin yrittää. Mahdollisesti irakilaisten nähtiin muodostavan liian suuren uhan juutalaisten hallitsemalle kapealle maakaistaleelle Israelin rannikolla. Israelilaiset saattoivat myös haluta vetää arabilegioonan huomiota pois samaan aikaan käydyistä Latrunin taisteluista. Toisaalta hyökkäys on saattanut olla vain yritys vallata mahdollisimman paljon maa-alaa ennen Yhdistyneiden kansakuntien välittämän tulitauon voimaanastumista.
Hyökkäystä valmisteltiin valtaamalla 28.–30. toukokuuta Gilboan kukkuloilla Zirgin, Nuris ja al-Mazar sekä lännessä Lajjun ja Tel Megiddo. Alueella oli vain heikkoa vastarintaa, ja kylien valtaus teki iskun kohti Jeniniä mahdolliseksi.
Taistelu

Moshe Carmelin johtamat israelilaiset iskivät kohti Jeniniä 1.–2. kesäkuuta. Tavoitteena oli vallata Jenin ja sen lähikylät. Sandalan, Muqeibilan, Jalaman ja Aranan kylät kukistuivat nopeasti. Israelilaiset saavuttivat Jeninin kaupungin 3. kesäkuuta. Hyökkääjien onnistui aluksi vallata kolme kukkulaa kaupungin länsipuolella, mutta yksi hyökkääjien kolonna epäonnistui sen yrittäessä vallata kaupungin itäpuolella Jeninin poliisilinnoitusta. Myös itse kaupungin osien valtauksessa epäonnistuttiin. Hyökkääjien vaivana olivat esimerkiksi kuumuus ja kivikkoinen maasto, joka esti asemien kaivamisen.
Jeniniä puolustamassa oli useita irakilaisia komppanioita, joiden tukena oli paikallisia joukkoja. Puolustajat saivat taistelujen aikana tukea luutnantti Omar Alin komentamalta pataljoonalta ja Nabluksen kaupungin suunnalta saapuneelta tykistöpatterilta. Irakin ilmavoimat iskivät israelilaisia vastaan. Israelilaisten 21. pataljoonan komentoasema sai osuman, ja useita sen johtavia upseereja haavoittui tai kuoli. Joukkojen parissa alkoi levitä huhu, että heidän oli käsketty vetäytyä. Jeninin länsipuolella suuria tappioita kärsineet israelilaiset alkoivat hylätä asemiaan kukkuloilla, ja osan joukoista alettua paeta paniikki levisi muihin joukkoihin.
Carmel yritti pelastaa tilanteen komentamalla Jeniniin lisäjoukkoja. Israelilaisten onnistui jopa hetkellisesti vallata kaupungin keskusta. Keskusta oli kuitenkin sivuiltaan hyvin haavoittuvainen. Yhteyksiä pohjoiseen vaaransi puolestaan irakilaisten edelleen hallussaan pitämä poliisilinnoitus. Carmel päätti lopulta antaa omille komentajilleen kaksi vaihtoehtoa: muiden israelilaisjoukkojen tuli tehdä harhautushyökkäys kohti Tulkarmia ja poistaa painetta Jeninistä, tai Carmel määräisi joukkonsa vetäytymään. Kun vastauksena oli, että hyökkäykseen ei ryhdyttäisi, Carmel määräsi joukkonsa vetäytymään yöllä 3.–4. kesäkuuta.
Seuraukset

Jenin taistelu oli selvä taktinen tappio israelilaisille. Hyökkäyksessä ei ollut onnistuttu, vaikka israelilaisilla oli joukkojensa suhteen selvä ylivoima irakilaisiin ja paikallisiin palestiinalaisiin nähden. Israelilaiset olivat menettäneet taistelussa 34 kaatunutta ja noin sata haavoittunutta. Irakilaisten ja heitä tukeneiden paikallisten joukkojen tappiot olivat noin 200 kaatunutta.
Toisaalta hyökkäyksellä oli sen epäonnistuessakin israelilaisille tiettyjä positiivisia puolia. Irakilaiset olivat nyt päättäneet pysytellä aloillaan, eivätkä heidän joukkonsa edenneet arabien hallitsemalta ydinalueelta. Israelia mahdollisesti uhannut maan katkaiseminen sen kapean rannikkokaistaleen alueella ei siten toteutunut.
Irakilaisia joukkoja Jeninin suunnalla vuonna 1948.
Jens Riska

Jens Riska (s. 8. maaliskuuta 1989) on suomalainen salibandyn pelaaja. Hän pelasi salibandyliigassa Esport Oilersin ja TPS:an joukkueissa. Hän pelasi Suomen alle 19-vuotiaiden maajoukkueessa, joka sai MM-pronssia 2007. 2012 Riska oli Suomen B-maajoukkueen mukana voittamassa MM-hopeaa opiskelijoiden MM-kisoissa Prahassa, Tšekissä. Yhteensä Riska pelasi Salibandyliigassa 8 kautta.
Riska pelasi myös jääkiekkoa A-juniori-ikäiseksi.
Aiheesta muualla

http://www.urheilusuomi.com/pelaajakortti.asp?pelaajaid=4460
Jens Otto Kragin I hallitus

Pääministeri Jens Otto Krag
Jens Otto Kragin I hallitus oli Tanskan hallitus 3.9.1962–26.9.1964. Se koostui Sosiaalidemokraattisesta puolueesta ja Radikaalista Venstrestä.
Ministerit

Pääministeri
Jens Otto Krag (Sosiaalidemokraatit)
Ulkoministeri
Per Hækkerup (Sosiaalidemokraatit)
Valtiovarainministeri
Hans R. Knudsen (Sosiaalidemokraatit) 3.9.1962–3.11.1962
Poul Hansen (Sosiaalidemokraatit) 3.11.1962–29.6.1964
Maatalousministeri
Karl Skytte (Radikaali Venstre)
Kulttuuriministeri
Julius Bomholt (Sosiaalidemokraatit)
Kirkkoministeri
Bodil Koch (Sosiaalidemokraatit)
Oikeusministeri
Hans Erling Hækkerup (Sosiaalidemokraatit)
Julkisten töiden ministeri (liikenneministeri)
Kai Lindberg (Sosiaalidemokraatit)
Työ- ja sosiaaliministeri
Kaj Bundvad (Sosiaalidemokraatit) 3.9.1962–27.8.1963
Sosiaaliministeri
Kaj Bundvad (Sosiaalidemokraatit) 27.8.1963–29.6.1964
Työministeri
Erling Dinesen (Sosiaalidemokraatit) 27.8.1963–29.6.1964
Talousministeri
Kjeld Philip (Radikaali Venstre)
Sisäministeri
Lars P. Jensen (Sosiaalidemokraatit)
Kalastusministeri
A. C. Normann (Radikaali Venstre)
Grönlanti-ministeri
Mikael Gam (sit.)
Kauppaministeri
Hilmar Baunsgaard (Radikaali Venstre)
Opetusministeri
Kristen Helveg Petersen (Radikaali Venstre)
Puolustusministeri
Poul Hansen (Sosiaalidemokraatit) 3.9.1962–15.11.1962
Victor Gram (Sosiaalidemokraatit) 15.11.1962–29.6.1964
Jennifer Foerster

Jennifer Elise Foerster on yhdysvaltalainen runoilija. Hän on opiskellut luovaa kirjoittamista ja suorittanut tutkinnon Vernon College of Fine Artsissa. Hänellä on sukujuuria Hollanissa ja Saksassa ja toisaalta yhdysvaltalaista muscogee- ja creek-alkuperäisheimotaustaa. Hänen kotipaikkansa on San Francisco.
Suomennetut runot

Runot on suomentanut Merja Virolainen kokoelmasta Leaving Tulsa (University of Arizona Press, 2013), ja ne on julkaistu Parnassossa 3/2015 (s. 38–43).
Rikkaampia kuin kukaan taivaassa
Kadonnut kirja
Bensiini
Amerikkalainen kooma
Kotilonkuorihelistin II
Teudis opertaneus

| Teudis opertaneus> Tieteellinen luokittelu |
| --- | --- |
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hämähäkkieläimet Arachnida
Lahko::  Hämähäkit Araneae
Heimo::  Anyphaenidae
Suku::  Teudis
Laji::  opertaneus
Kaksiosainen nimi
 Teudis opertaneus  (Keyserling, 1891) 
Infobox OKNimi-testi OK: 
Teudis opertaneus on hämähäkkilaji, jonka ensimmäisenä kuvaili Eugen von Keyserling vuonna 1891. Sille ei ole listattu alalajeja Catalogue of Lifeen.
Käännös suomeksi
Undisputed III: Redemption

| Undisputed III: Redemption |
| --- | --- |

Ohjaaja:  Isaac Florentine
Käsikirjoittaja:  David N. White
Tuottaja:  Danny Dimbort Israel Ringel
Säveltäjä:  Minos Matsas
Kuvaaja:  Ross W. Clarkson
Leikkaaja:  Irit Raz
Pääosat:  Scott Adkins Mykel Shannon Jenkins
Valmistustiedot
Valmistusmaa:   Yhdysvallat
Tuotantoyhtiö:  Nu Image Films
Levittäjä:  Nu Image Netflix
Ensi-ilta:  1. kesäkuuta 2010
Kesto:  96 min
Alkuperäiskieli:  englanti
Edeltäjä:  Teräskehä 2
Aiheesta muualla
Virallinen sivusto
IMDb 
AllMovie
Infobox OKNimi-testi OK: 
Undisputed III: Redemption on vuonna 2010 suoraan DVD:lle julkaistu yhdysvaltalainen toimintaelokuva. Elokuvan on ohjannut Isaac Florentine ja käsikirjoittanut David N. White. Pääosissa näyttelivät Scott Adkins ja Mykel Shannon Jenkins.